แนวโน้ม SET เสี่ยงร่วง หวั่นแบงก์กดดัน หลังผิดหวังงบ Q4
แนวโน้ม SET แกว่งตัวในกรอบแคบคล้ายภูมิภาค รับแรงกดดันหุ้นกลุ่มแบงก์ หลังประกาศงบออกมาต่ำกว่าที่ตลาดคาด ทำให้อาจส่งผลกระทบทางจิตวิทยาต่อกลุ่มการเงินด้วย ให้แนวรับไว้ที่ 1,673-1,680 จุด และ 1,700 จุด
แนวโน้ม SET แกว่งตัวในกรอบแคบคล้ายภูมิภาค รับแรงกดดันหุ้นกลุ่มแบงก์ หลังประกาศงบออกมาต่ำกว่าที่ตลาดคาด ทำให้อาจส่งผลกระทบทางจิตวิทยาต่อกลุ่มการเงินด้วย ให้แนวรับไว้ที่ 1,673-1,680 จุด และ 1,700 จุด
20 ม.ค. 2566

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้ แกว่งตัวในกรอบแคบ คล้ายกับตลาดหุ้นอื่นในภูมิภาคเอเชีย  โดยมีแรงกดดันทางลบ หลังจากธนาคารกรุงเทพ (BBL) และธนาคารกสิกรไทย (KBANK) เปิดเผยผลการดำเนินงานปี 65 โดยกำไรออกมาต่ำกว่าที่ตลาดคาดมาก จากการตั้งสำรองเผื่อหนี้สงสัยจะสูญ และการขาดทุนจากการลงทุนในพันธบัตรรัฐบาลฯ ทำให้จะส่งผลกระทบทางจิตวิทยาต่อกลุ่มการเงินด้วย
โดยแนะนำกลุ่มที่มีความน่าสนใจ คือ กลุ่มเปิดเมืองที่ยัง laggard ได้แก่ VRANDA, MAJOR และกลุ่มปิโตรเคมี อย่าง PTTGC, IRPC และ SCC จากแนวโน้มผลการดำเนินงานปี 66 จะเติบโตดีกว่าปีก่อน พร้อมให้แนวรับ 1,673-1,680 จุด และ แนวต้าน 1,700 จุด